Na temelju Odluke Upravnog vijeća Knjižnice „Nikola Zrinski“ Čakovec,
Klasa: 007-04/24-02/02; Urbroj:  2109-104-24-05, od 27.03.2024 g. te članka 19. st. 6
Statuta Knjižnice „Nikola Zrinski“ Čakovec, Upravno vijeće Knjižnice „Nikola Zrinski“ Čakovec, raspisuje

NATJEČAJ
za radno mjesto KNJIŽNIČAR / KNJIŽNIČARKA na Dječjem odjelu
1 izvršitelj/ izvršiteljica, na određeno puno radno vrijeme, uz probni rad od 2 mjeseca
(zamjena za rodiljni dopust)

Uvjeti: 

· završen preddiplomski i diplomski sveučilišni studij ili integrirani preddiplomski i 
diplomski sveučilišni studij ili specijalistički diplomski stručni studij, odnosno studij 
kojim je stečena visoka stručna sprema (VSS), stečeno stručno zvanje diplomiranog 
knjižničara u skladu sa Zakonom o knjižnicama i Pravilnikom o uvjetima i načinu 
stjecanja stručnih zvanja u knjižničarskoj struci
· položen stručni ispit za knjižničara

· iznimno, ako se na natječaj ne javi kandidat s traženim uvjetima iz prethodne točke, razmatrat će se molbe kandidata sa završenim drugim diplomskim sveučilišnim studijem ili integriranim preddiplomskim i diplomskim sveučilišnim studijem ili s njima izjednačen studij društveno - humanističkog smjera. 

· Posebna znanja i vještine: 
· poznavanje rada u CROLIST-u,
· komunikacijske vještine u odnosu s korisnicima i suradnicima,
· poznavanje jednog stranog jezika,
· računalna i informacijska pismenost,
· spremnost na stalno stručno usavršavanje. 
 Specifični uvjeti:
· rad u smjenama,
· rad subotom
 Uz prijavu, kandidati su dužni priložiti: 
· Životopis,
· Dokaz o odgovarajućem stupnju obrazovanja (preslika svjedodžbe),
· Dokaz o položenom stručnom ispitu za stručno zvanje knjižničara (preslika uvjerenja / potvrde)
· Dokaz o državljanstvu (preslika domovnica, preslika osobne iskaznice),
· Uvjerenje nadležnog suda da se protiv kandidata ne vodi kazneni postupak, ne starije od 6 mjeseci (potvrda o nekažnjavanju),
· Potvrdu o podacima evidentiranim u matičnoj evidenciji Hrvatskog zavoda za mirovinsko osiguranje

  
Kandidat koji ostvaruje pravo prednosti pri zapošljavanju prema posebnim zakonima (Zakon o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21), Zakon o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20), Zakon o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19)), dužan je u prijavi na natječaj pozvati se na to pravo te priložiti sve dokaze o ispunjavanju traženih uvjeta, u kojem slučaju ima prednost u odnosu na ostale kandidate samo pod jednakim uvjetima.
 
Rok za podnošenje prijave: 06.04.2024.
[bookmark: _GoBack]
Za kandidate prijavljene na natječaj čije su prijave uredne, pravodobne i koji ispunjavaju formalne uvjete provest će se provjera znanja i sposobnosti putem intervjua. Ako kandidat ne pristupi intervjuu smatra se da je povukao prijavu na natječaj..       

Navedeni dokazi prilažu se u izvorniku ili preslici koja ne treba biti ovjerena, a prije izbora kandidat je dužan predočiti izvornik.
Na natječaj se mogu ravnopravno prijaviti osobe oba spola, a izrazi koji se koriste u ovom natječaju za osobe u muškom rodu uporabljeni su neutralno i odnose se na muške i ženske osobe.

Potpunom prijavom smatra se prijava koja je potpisana i sadrži sve potrebne podatke i priloge navedene u ovom natječaju.
Nepotpisane molbe neće se razmatrati. 

U prijavi na natječaj navode se i podaci podnositelja prijave (ime i prezime, adresa prebivališta, broj telefona, adresa e-pošte) isključivo za potrebe postupka sukladno Općoj uredbi o zaštiti podataka (EU 2016/679 – u daljnjem tekstu: Uredba) i Zakonu o provedbi opće uredbe o zaštiti podataka („Narodne novine“ broj 42/18.), Knjižnica kao voditelj obrade osobnih podataka sa istima će postupati prema načelima obrade osobnih podataka navedenih u članku 5. Uredbe.

Prijave na natječaj s dokazima o ispunjavanju uvjeta dostavljaju se u roku 8 dana od dana objave oglasa, osobno ili poštom na adresu: Knjižnica „Nikola Zrinski“ Čakovec, 40000 Čakovec, Trg Republike 4; s naznakom „Za  natječaj – knjižničar/ka na Dječjem odjelu“.

Knjižnica "Nikola Zrinski" Čakovec zadržava pravo u svako vrijeme poništiti natječaj, odnosno ne donijeti odluku o izboru kandidata, bez obveze obrazlaganja svoje odluke i bez ikakve odgovornosti prema kandidatima.

Kandidati će o rezultatima biti obaviješteni u roku 8 dana od dana donošenja odluke o izboru.


Predsjednica Upravnog vijeća:
Lana Rođak, mag.oec

